**SÚŤAŽNÉ PODKLADY**

Zákazka realizovaná podľa Usmernenia Pôdohospodárskej platobnej agentúry č. 8/2017 k obstarávaniu tovarov, stavebných prác a služieb financovaných z PRV SR 2014 – 2022, aktualizácia č. 6

#####  Identifikácia obstarávateľskej organizácie:

Názov: Poľnohospodárske družstvo LČV so sídlom v Čimhovej, družstvo

Kontaktné miesto: Čimhová 206, 027 12 Liesek

IČO: 00001805

Adresa: Čimhová 206, 027 12 Liesek

##### Kontaktná osoba:

Meno a priezvisko: **JUDr.Ing. Vít Čelko**

Tel.č.: + 421905319181

E-mail: pdcimhova@orava.sk

Komunikácia s uchádzačmi prebieha prostredníctvom elektronického systému Josephine.

**Obsah a predkladanie cenovej ponuky**

**Ponuka musí obsahovať (uchádzač vloží elektronicky do systému):**

1. Detailná technická špecifikácia predmetu zákazky vypracovaná podľa pokynov uvedených v prílohe č. 1 - Opis predmetu zákazky-cenová ponuka.

2. Vyhlásenie uchádzača o registrácii v registri HS

3. Návrh zmluvy

Náležitosti ponuky:

Ponuka musí byť k termínu predloženia platná a aktuálna a nesmie byť staršia ako 3 mesiace od vyhlásenia Výzvy na predkladanie ponúk. Ponuka sa predkladá vo forme skenov. Elektronicky predložená cenová ponuka musí umožniť vyhľadávanie a spracovávanie údajov. Cenová ponuka musí byť potvrdená podpisom oprávneného zástupcu uchádzača (štatutárnym orgánom alebo inou oprávnenou osobou), musí byť potvrdená pečiatkou, ak je uchádzač povinný pečiatku používať, musí obsahovať dátum vyhotovenia (potvrdenie uchádzača musí byť uvedený na strane, kde sa uvádza sumárna cenová kalkulácia), musí obsahovať povinné prílohy.

 Celá ponuka uchádzača, ako aj doklady a dokumenty v nej predložené, musia byť vyhotovené v štátnom jazyku. Akýkoľvek doklad alebo dokument predložený v cudzom jazyku musí byť doložený úradným prekladom do štátneho jazyka (okrem dokladov v českom jazyku).

V prípade, že sú doklady, ktorými uchádzač preukazuje splnenie podmienok účasti vydávané orgánom verejnej správy (alebo inou inštitúciou podľa osobitného predpisu) priamo v digitálnej podobe, uchádzač vloží do systému tento digitálny doklad (vrátane jeho úradného prekladu, ak si to povaha dokumentu vyžaduje).

**Doručenie ponuky**

Ponuka musí byť doručená v lehote na predloženie ponuky, ktorá je uvedená vo výzve a musí byť doručená cez elektronický obstarávací systém JOSEPHINE.

**Vyhodnotenie ponuky**

Prijímateľ vyhodnocuje splnenie požiadaviek na predmet zákazky a splnenie podmienok účasti po vyhodnotení ponúk na základe kritériá/kritérií na vyhodnotenie ponúk vrátane vylúčenia konfliktu záujmov u všetkých potenciálnych dodávateľov.

Prijímateľ je povinný overiť a zdokladovať preukázanie splnenia podmienok osobného postavenia u všetkých potenciálnych dodávateľov (napr. v zozname hospodárskych subjektov vedenom v informačnom systéme Úradu pre verejné obstarávanie (ďalej len „ÚVO“), cez Zoznam fyzických osôb a právnických osôb, ktoré porušili zákaz nelegálneho zamestnávania , v obchodnom/živnostenskom registri, náhľadom do Registra osôb so zákazom na stránke ÚVO a pod.

Ak z predložených dokladov potenciálneho dodávateľa nemožno posúdiť ich platnosť, splnenie podmienok účasti alebo splnenie požiadaviek na predmet zákazky, prijímateľ požiada potenciálneho dodávateľa o vysvetlenie alebo doplnenie dokladov v lehote minimálne 5 pracovných dní. Ak vysvetlenie/doplnenie potenciálny dodávateľ v stanovenej lehote nedoručí alebo, ak aj napriek predloženému vysvetleniu ponuky podľa záverov prijímateľa, nespĺňa podmienky účasti alebo požiadavky na predmet zákazky, prijímateľ jeho ponuku vylúči a vyhodnotí splnenie podmienok účasti a požiadaviek na predmet zákazky u ďalšieho potenciálneho dodávateľa v poradí. Ak si skutočnosti preukazujúce splnenie podmienok účasti osobného postavenia prijímateľ nedokáže overiť cez verejne dostupné registre, je úspešný uchádzač na základe žiadosti prijímateľa povinný pred podpisom zmluvy predložiť všetky doklady, ktoré predbežne nahradil čestným vyhlásením, do piatich pracovných dní odo dňa doručenia žiadosti prijímateľa, ak prijímateľ neurčí dlhšiu lehotu. Doklady nesmú byť staršie ako 3 mesiace od vyhlásenia výzvy na predkladanie cenovej ponuky. Ak úspešný uchádzač nedoručí doklady v stanovenej lehote, jeho ponuka nebude prijatá a ako úspešný bude vyhodnotený dodávateľ, ktorý sa umiestnil ako druhý v poradí. V takomto prípade prijímateľ postupuje rovnako ako pri víťaznom uchádzačovi.

V prípade, že prijímateľ nezíska od potenciálnych dodávateľov minimálny počet cenových ponúk, t. j. 3, obstarávanie zruší a vyhlási opakované. Povinnosť zrušiť obstarávanie sa uplatní len raz na ten istý predmet zákazky.

**Doplňujúce informácie**

Zmluva o plnení zákazky, t.j. s víťazným uchádzačom, bude uzavretá v písomnej forme – Príloha č. 3.

Zmluva o plnení zákazky musí obsahovať ustanovenie: ,,Oprávnení zamestnanci Pôdohospodárskej platobnej agentúry, MPRV SR, orgánov Európskej únie a ďalšie oprávnené osoby v súlade s právnymi predpismi SR a EÚ môžu vykonávať voči zhotoviteľovi kontrolu/audit obchodných dokumentov a vecnú kontrolu v súvislosti s realizáciou zákazky a dodávateľ je povinný poskytnúť súčinnosť v plnej miere." Uvedenú povinnosť musia obsahovať aj zmluvy so subdodávateľmi zazmluvneného víťazného uchádzača.

Obstarávateľ pri obstarávaní postupuje v súlade s Usmernením Pôdohospodárskej platobnej agentúry č. 8/2017 v aktuálnom znení k obstarávaniu tovarov, stavebných prác a služieb financovaných z PRV SR 2014 – 2020, a preto požiadavky a postupy v týchto Súťažných podkladoch a vo Výzve na predkladanie ponúk neuvedené, sa riadia týmto Usmernením PPA.

Obstarávateľ nesmie uzavrieť zmluvu s uchádzačmi, ktorí majú povinnosť zapisovať sa do registra partnerov verejného sektora a nie sú zapísaní v registri partnerov verejného sektora, alebo ktorých subdodávatelia, ktorí majú povinnosť zapisovať sa do registra partnerov verejného sektora a nie sú zapísaní v registri partnerov verejného sektora. Úspešný uchádzač je povinný najneskôr v čase uzavretia zmluvy o plnení zákazky uviesť údaje o všetkých známych subdodávateľoch; údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia, ak ide o subdodávateľa, ktorý má povinnosť zápisu do registra partnerov verejného sektora. Uchádzač predložením ponuky súhlasí so spracovaním osobných údajov v zmysle nariadenia Európskeho parlamentu a Rady (EÚ) 2016/679 o ochrane fyzických osôb pri spracúvaní osobných údajov a o voľnom pohybe takýchto údajov (GDPR) a zákona č.18/2018 Z. z. o ochrane osobných údajov a o zmene a doplnení niektorých zákonov. Takto poskytnuté osobné údaje budú využité len pre účely predmetného obstarávania, výberu víťazného uchádzača a uzatvorenia zmluvy o plnení zákazky.

**Opis predmetu zákazky**

Uvedený v prílohe č. 1 – Uchádzač je povinný vyplniť požadované údaje a podpísaný sken priložiť k ponuke.

Prílohy

Príloha č.1 - Opis predmetu zákazky

Príloha č.2 – vyhlásenie uchádzača o registrácii v registri HS

Príloha č.3-Návrh zmluvy